شەفەق نیوز/ کۆمپانیای  «شیفڕون» ئەمریکی هاوکاریەیلیگ پزشکی داگە هەولێر
پایتەخت هەرێم کوردستان، ئەرا پڕەوکردن ئەو کەمەوبوینە ک لە سای بڵاوبوین ڤایڕۆس کۆڕۆنا
لە خەسەخانەگان بوی.
هێمن قادر جینشین پارێزگار هەولێر لە کونگرەیگ
رۆژنامەوانی و ئاژانس شەفەق نیوز ئامادەی بوی وت: هاوکاریەگان ٤٠٠ شەوخەف پزشکیین،
و ئەوەسا دابەشیان کەێمنە خەسەخانەیل ناوەند شارەگە و قەزاگانی لە ری وەڕێۆبەرایەتی
تەندروسی هەولێر.
و دووپاتکرد ک ئیمە فرە پێویستمان وەی
هاوکاریەیلە هەس چوونکە هایمنە رەوش سەختیگ وەگەرد بڵاوبوین پەتای کۆڕونا.
لەلای خوەییش دکتۆر دلۆڤان جەلال لە کۆنگرەگە
وت: حکومەت هەرێم بوودجەیگ ئەرا خەسەخانەگان تەرخان کەێد، وەلی وەگەرد پەتای کۆڕونا
ئیمە هەمیشە هاوکاری خوازیمن.
وباس لە سوپاسی ئەرا کۆمپانیاگە ئەرا ئی کارە کرد، و وتیش:
ئەوەسا ئی شەوخەفەیلە دابەش کەێمنە بان خەسەخانەگان و ناوەندە تەندروسیەگان ک پێویستییان
وەپیان هەس.
